**CENU APTAUJA NR. TNPz 2022/48**

**“Ukrainas civiliedzīvotāju izmitināšanas un ēdināšanas pakalpojuma nodrošināšana Talsu novadā”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets tiek dalīts 2 (divās) daļās:
		1. Iepirkuma priekšmeta 1. daļa - Ukrainas civiliedzīvotāju izmitināšanas pakalpojuma nodrošināšana Talsu novadā;
		2. Iepirkuma priekšmeta 2. daļa - Ukrainas civiliedzīvotāju ēdināšanas pakalpojuma nodrošināšana Talsu novadā.
	2. **Paredzamais līguma izpildes laiks: līdz 90 (deviņdesmit) dienām** no līguma noslēgšanas brīža.
	3. **Līguma izpildes vieta:** Talsu novada administratīvā teritorija.
	4. Līgums ar šīs cenu aptaujas uzvarētāju tiks noslēgts nekavējoties pēc uzvarētāja noteikšanas.
	5. Cenu aptauja tiek veikta pamatojoties uz:
		1. likuma “Par pašvaldībām” 12.pantu, 21.panta pirmās daļas 27.punktu, 41.panta pirmās daļas 4. punktu un 42. panta pirmo daļu;
		2. Ukrainas civiliedzīvotāju atbalsta likuma 13. pantu;
		3. Ministru kabineta 2022. gada 12. marta noteikumu Nr. 168 “Noteikumi par izmitināšanas un ēdināšanas pakalpojuma nodrošināšanu Ukrainas civiliedzīvotājiem” 3., 5. un 7. punktu;
2. **Piedāvājuma iesniegšanas vieta:**
	1. Piedāvājumus var iesniegt, nosūtot tos uz e-pastu: iepirkumi@talsi.lv līdz 2022. gada 6. aprīlim plkst.: 10:00.
	2. Kontaktpersona: Talsu novada pašvaldības Saimnieciskā nodrošinājuma nodaļas Ēku pārvaldības daļas vadītāja Jolanta Ivanova, tālrunis 28319551, e-pasts: jolanta.ivanova@talsi.lv.
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija iepirkuma ietvaros nav saistoša.
	4. Iesūtot piedāvājumu pretendentiem obligāti jānorāda: Pieteikums cenu aptaujai TNPz 2022/48.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām. Latvijā reģistrēta pretendenta atbilstību minētajai prasībai Pasūtītājs pārbaudīs Uzņēmumu reģistra mājas lapā internetā.
	2. Attiecībā uz iepirkuma priekšmeta 2. daļu Pretendentam ir jābūt tiesīgs darboties pārtikas apritē saskaņā ar normatīvajiem aktiem. Eiropas Savienības dalībvalstī reģistrētiem pretendentiem jābūt atzītiem vai reģistrētiem reģistrācijas valstī esošās pārtikas aprites uzraudzības institūcijā. Informāciju par Latvijā reģistrētu Pretendentu Pasūtītājs pārbaudīs Pārtikas un Veterināra dienesta mājas lapā [www.pvd.gov.lv](http://www.pvd.gov.lv).
	3. Pretendentam iepirkuma priekšmeta 2. daļā ir pieredze iepriekšējo 3 (trīs) gadu laikā (2019., 2020., 2021. gadā vai 2022. gadā līdz piedāvājuma iesniegšanas dienai) vismaz 1 (viena) saturā līdzīga pakalpojuma līguma izpildē (ēdināšanas pakalpojumu sniegšanā un piegādē), ievērojot zaļo publisko iepirkumu prasības. Pie iesniedzamajiem dokumentiem jāpievieno no pretendenta puses aizpildīts 3. pielikums – Informācija par iepriekšējo pieredzi.
	4. Pretendentam pie iesniedzamajiem dokumentiem abās iepirkuma priekšmeta daļās jāpievieno no savas puses aizpildīts, 2.1. vai 2.2. pielikums – Pretendenta pieteikums un finanšu piedāvājums – attiecīgi uz kuru no iepirkuma priekšmeta daļām pretendents iesniedz piedāvājumu. Piedāvājumam pilnībā jāatbilst 1.1. vai 1.2. pielikumam – Tehniskā specifikācija un tehniskais piedāvājums. Tehniskajam piedāvājumam, atbilstoši Instrukcijā pretendentam pievienotajai tehniskā piedāvājuma formai (2. pielikums) jābūt sagatavotam tādā apjomā, lai Pasūtītājs varētu izvērtēt piedāvājuma atbilstību nolikuma un tehniskās specifikācijas prasībām. Iepirkuma priekšmeta 1. daļā Pretendentam pie iesniedzamajiem dokumentiem klāt jāpievieno istabu foto attēli.
	5. Pretendenta rīcībā ir izmitināšanai piemērotas viesnīcas tipa vai dzīvokļa tipa telpas. Pretendenta uzņēmuma un pakalpojumu sniegšanas apraksts, ar informāciju par pretendenta rīcībā esošajām viesnīcas tipa telpām, tai skaitā, adresi, telpu skaitu un gultas vietu skaitu, kā arī informāciju par pakalpojuma sniegšanā iesaistīto personālu.
	6. Piedāvājumu var iesniegt par katru iepirkuma priekšmeta daļu atsevišķi.
	7. Pēc piedāvājuma iesniegšanas termiņa beigām pretendents nevar savu piedāvājumu grozīt.
4. **Piedāvājuma cena:** piedāvājumam jābūt izteiktam *eiro* bez PVN.
	1. Iepirkuma priekšmeta 1. daļā Pretendenta iesniegtais piedāvājums nedrīkst pārsniegt 20,00 (divdesmit) euro / diennaktī par 1 (vienu) personu;
5. **Samaksas nosacījumi:** 10 (desmit) darba dienu laikā pēc rēķina saņemšanas, kurš jāiesniedz Pasūtītāja oficiālajā e-pasta adresē: pasts@talsi.lv.
6. **Informācijas sniegšana:** Visi jautājumi par iepirkuma priekšmetu adresējami 2.2. punktā minētai kontaktpersonai, līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana**: Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām uzaicinājumā norādītajām prasībām.
	2. Neatbilstošie piedāvājumi netiks vērtēti.
	3. Pārbaudīs piedāvājumu atbilstību tehniskajai specifikācijai. Par atbilstošiem tiks uzskatīti tikai tie piedāvājumi, kuri atbilst visām tehniskajā specifikācijā norādītajām prasībām. Neatbilstošie piedāvājumi netiks vērtēti.
	4. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu.
	5. 3 darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi vai iesniegtie piedāvājumi neatbilda instrukcijā un tehniskajā specifikācijā noteiktajām prasībām, Pasūtītājam netiek apstiprināts finansējums, kā arī citos gadījumos saskaņā ar Likumu.